**Hankedokument**

Hankija: **Aktsiaselts Järvamaa Haigla**

Hanke nimetus: **„Kombiahju ostmine“**

**Hanke tehniline kirjeldus, pakkumusevorm ja Pakkuja ....................................... kinnitused, et Pakkumus vastab Hankija poolt käesolevas dokumendis esitatud tingimustele.**

Aktsiaselts Järvamaa Haigla kutsub kõiki hankest huvitatud isikuid ja võimalikke pakkujaid osalema alla lihthanke piirmäära jääval riigihankel „Kombiahju ostmine“, millise objektiks on käesolevatest tehnilisest tingimustest tulenevatele nõuetele vastava kombiahju soetamine koos kasutajakoolitusega. Hankeobjektiks oleva seadme tehnilise kirjelduse ning hankelepingu oluliste tingimustega palume tutvuda käesolevas hankedokumendis.

Pakkumused tuleb esitada elektronposti teel **hiljemalt 13. augustil 2020.a kell 10:00 aadressile** [**haigla@jmh.ee**](mailto:haigla@jmh.ee)**.** Elektronkirja teemareale tuleb märkida *„Kombiahi“*. Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressile hiljemalt eelnimetatud tähtpäevaks ja kellaajaks, ei osale pakkumismenetluses. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasilükkamisele.

Kogu käesolevat hankemenetlust, hankeobjekti puudutavaid tehnilisi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile [haigla@jmh.ee](mailto:haigla@jmh.ee).

Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse pakutavate seadmete tarneaja, garantiijärgse hooldusteenuse osutamise võimalikkuse, tingimuste ning tasu suuruse ja seadmete maksumuse üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.

Pakkumuste hindamiskriteeriumiks on madalaim maksumus.

Hankija jätab endale õiguse kõikide pakkumuste tagasi lükkamiseks.

Eduka pakkujaga sõlmitakse hankeleping. Poolte vahelisele hankelepingule kohaldatakse Eesti Vabariigi õigust. Hankelepingust tulenevad vaidlused lahendatakse eelkõige läbirääkimiste teel. Juhul kui lepingust tõusetunud vaidluste lahendamine ei ole läbirääkimiste teel võimalik, lahendatakse vaidlus esmases järjekorras Pärnu maakohtus.

Pakkumus tuleb esitada vastavalt lisatud tehnilisele kirjeldusele.

**Kombiahju hind koos seadistamise ja kasutajakoolitusega Hankijale: ................... € + käibemaks**

**Kombiahju mark ja mudel ……………….**

**Tehniline kirjeldus ja nõuded kombiahjule**

|  |  |  |
| --- | --- | --- |
| **Jrk** | **Funktsionaalne omadus** | **Vastavus nõudele (Jah/Ei) ja/või parameetri arvväärtus** |
|  | **Üldnõuded** |  |
|  | Vähemalt 10 siini, mis mahutavad kokku 10 GN 1/1- sügavusega 40 mm siinide vahega miinimum 65 mm või 5 GN 1/1 65 |  |
|  | Kolmekordne ukseklaas |  |
|  | Ahi peaks olema soojusvahetiga mis eemaldab kanalisatsiooni veest energia sissetuleva vee kütteks |  |
|  | Ahi peab olema nii seest kui ka väljast valmistatud AISI 304 roostevabast terasest |  |
|  | Komplektis pesudušš |  |
|  | Ahi peab olema varustatud automaatse mahajahutusega |  |
|  | Ahi peab olema varustatud digitaalse touch esipaneeliga niiskusklass IPX 5 |  |
|  | Ahju nõuandvad tekstid ning tabloole ilmuv info peab olema eestikeelne |  |
|  | Ahi peab olema varustatud enesediagnostikaga ning informeerima kasutajat tekkinud probleemidest lisaks koodidele ka eestikeelsete tekstidega |  |
|  | Digitaalne taimer ja termomeeter (peab näitama nii olemasolevat temperatuuri kui etteantud temperatuuri) |  |
|  | Ahjul peab olema vähemalt 5 ventilaatori kiirust |  |
| 1.12. | Ventilaator peab pöörlema kahes suunas |  |
| 1.13. | Ukse avamisel peab ventilaator ahjus koheselt seiskuma |  |
| 1.14. | Ahi peab olema varustatud automaatse pesusüsteemiga, mis iseseisvalt ahju puhtaks peseb |  |
| 1.15. | Pesusüsteem peab võimaldama pesemist kas pesutablettide, vedela pesuainega või pulbriga (kõik variandid) |  |
| 1.16. | Võimsus minimaalselt 18 kW |  |
| 1.17. | Programmid: a) konvektsioonõhk 30…300°C |  |
|  | b) niiske küpsetus reguleeritava niiskusega 30…300°C |  |
|  | c) aur 30 …130°C |  |
|  | d) automaatne ettesoojendamise programm. |  |
|  | **Muud nõuded** |  |
|  | Seadme garantiiaeg on vähemalt 12 kuud seadme vastuvõtmisest. Palume märkida pakutava garantiiaja pikkus kalendrikuudes. |  |
|  | Tarnija tagab garantiiajal oma kulul seadme täishoolduse, mis sisaldab seadme tootja poolt ette nähtud korralist hooldust, rikete kõrvaldamiseks teostatavaid remonttöid ja vajadusel kasutaja konsultatsioone. |  |
|  | Seade on varustatud paberkandjal tootjapoolsete inglisekeelsete originaaljuhenditega ning eestikeelse kasutus-, hooldus- ja ohutusjuhendiga. |  |
|  | Seadme eest tasumine toimub peale kauba üleandmis-vastuvõtmisakti vormistamist ja allkirjastamist mõlema osapoole esindaja poolt 30 päeva jooksul Pakkuja poolt arve esitamisest. Kauba üleandmise-vastuvõtmise akti kohustub vormistama pakkuja. Poolte esindajate poolt allkirjastatud üleandmise-vastuvõtmise akt on aluseks arve väljastamisele. |  |
|  | Tarneaeg lepingu sõlmimisest 2 nädalat |  |

Pakkujate pakkumused peavad olema jõus vähemalt 60 kalendripäeva arvestatuna pakkumuste esitamise tähtpäevast.

Pakkumuse esitamisega pakkuja kinnitab, et pakkumus vastab kõikidele käesolevast hankedokumendist tulenevatele tingimustele ning et ta nõustub kõikide käesolevast dokumendist tulenevate tingimustega.

Ametinimetus: ............................

Pakkumuse koostaja kinnitab esitatud andmete õigsust (nimi ja allkiri): ...........................

/allkirjastatud digitaalselt/

Allkirjastamise kuupäevaks loetakse digitaalallkirja kuupäeva.